கேள்வி: இராம் லால் தாகூர் - தொழில் வாழ்க்கை பற்றி தகவல் சொல்.
பதில்: இராம்லால் ஒரு விளையாட்டு வீரராக இருந்தார் தேசிய அளவில் ஆறு முறை கபடியில் மாநிலத்தை இமாச்சலப் பிரதேச மாநிலத்தைப் பிரதிநிதித்துவப்படுத்தினார், மூன்று முறை அணியின் தலைவராக இவர் இருந்தார். இமாச்சலப் பிரதேச பல்கலைக்கழக விளையாட்டு மன்ற உறுப்பினராகவும், இமாச்சலப் பிரதேச பல்கலைக்கழகத்தின் மத்திய மாணவர் சங்கத்தின் பொதுச் செயலாளராகவும் இருந்தார். குடியரசு தின அணிவகுப்பின் போது ''அகில இந்திய அளவில்'' சிறந்த தேசிய மாணவர் படை (இந்தியா) வீரராகவும், 1971 ஆம் ஆண்டில் பஞ்சாப் (இந்தியா), அரியானா, சண்டிகர் மற்றும் இமாச்சலப் பிரதேசத்தைச் சேர்ந்த சிறந்த தேசிய மாணவர்படை வீரராகவும் ஆனார். 1978 ஆம் ஆண்டு முதல் 1982 ஆம் ஆண்டு வரை பிலாசுபூரில் இளைஞர் காங்கிரசு கட்சியின் தலைவராக இருந்தார். 1978 ஆம் ஆண்டில் காங்கிரசு கட்சியின் ஜெயில் பரோ அந்தோலன் இயக்கத்தின் போது கைது செய்யப்பட்டார். அகில இந்திய காங்கிரசு குழுவின் உறுப்பினராக உள்ளார். முதலில் 1985 ஆம் ஆண்டில் இமாச்சலப் பிரதேச மாநில சட்டப்பேரவைக்குத் தேர்ந்தெடுக்கப்பட்டார், மேலும் 1993,1998 மற்றும் 2003 ஆம் ஆண்டுகளில் மீண்டும் தேர்ந்தெடுக்கப்பட்டார். 1994 ஆம் ஆண்டு முதல் 1995 ஆம் ஆண்டு வரை பொதுத்துறை நிறுவனங்களுக்கானக் குழுவின் தலைவராக இருந்தார். 1985 ஆம் ஆண்டு முதல் 1990 ஆம் ஆண்டு வரை சட்டம், இளைஞர் சேவைகள் மற்றும் விளையாட்டு, ஆயுர்வேதம் மற்றும் உள்ளாட்சி அமைப்புகளுக்கான இணை அமைச்சராக இருந்தார். 1996 ஆம் ஆண்டு முதல் 1998 ஆம் ஆண்டு வரை சுகாதார அமைச்சராகவும் இருந்தார். 2003 ஆம் ஆண்டு மார்ச் முதல் தொழில்துறை, தகவல் தொழில்நுட்பம் மற்றும் இளைஞர் சேவைகள் மற்றும் விளையாட்டுத் துறை அமைச்சராகப் பணியாற்றி வருகிறார்.[http://hpvidhansabha.nic.in/members.asp Official Profile of Ram Lal thakur @ hpvidhansabha.nic.in]